छह करोड़ रुपये का लौह अयस्क जब्त  
यशवंतपुर रेलवे स्टेशन पर खड़ी मालगाड़ी के 50 से अधिक डिब्बों से छह करोड़ रुपये मूल्य का लौह अयस्क जब्त किया गया है।
जिले के यशवंतपुर रेलवे स्टेशन पर खड़ी मालगाड़ी के 50 से अधिक डिब्बों से छह करोड़ रुपये मूल्य का लौह अयस्क जब्त किया गया है।  आंध्र प्रदेश के वन अधिकारी संदूर तालूक ने बताया, छापे के दौरान एक मालगाड़ी के 59 डिब्बों से 3,840 टन अवैध लौह अयस्क बरामद किया गया। इसे अवैध तरीके से एक स्थान से अन्य स्थान ले जाया जा रहा था। उन्होंने कहा कि लौह अयस्क अवैध परमीट की मदद से ले जाया जा रहा था। जब्त लौह अयस्क को प्रशासन को सौंप दिया गया है। उन्होंने कहा कि छापे के बारे में रेलवे अधिकारियों को सूचित कर दिया गया था।